Irem (Sängerin)

D'Irem, gebuer ëm 2001 als Irem Sosay, ass eng lëtzebuergesch-tierkesch Pop-Sängerin.

Si huet dräi Joer am Conservatoire Braatsch geléiert a Solfège gemaach, an duerno Gittar geléiert. Méi spéit huet si och nach Gesangscoursen an der Maacher Musekschoul gehollrtl.lu: D'Irem an der Emissioun ArtBox (vun der Minutt 24'40'' un)(25. Juni 2023).

Hir Debut-Single Ëmmer méi gouf vum Turnup Tun produzéiert a koum am Juni 2022 erauseldo.lu: Nei Single vum Irem (26. Mee 2023). Am September war si um lëtzebuergesche Rapper Sixo sengem Lidd Gold ze héieren, kuerz drop huet si den engleschen Titel Fading Rose erausbruecht.

Am Kader vun de Gemengen- a Chamberwalen 2023 huet RTL Lëtzebuerg fir de Projet "Eis Stëmmen" aacht Lëtzebuerger Kënschtler gefrot, e Lidd iwwer een Theema ze schreiwen, dat hinne wichteg ass. D'Irem huet d'Lidd Nach e Schrëtt iwwer Aktivismus, Fraerechter a Feminismus bäigedroenrtl.lu: "Eis Stëmmen": Irem "Nach e Schrëtt" (4. Abrëll 2023)Episode vun "Eis Stëmmen" op rtl.lu.

Am Abrëll 2023 war d'Irem zesumme mam Angel Cara ee vun de Opener vum Concert vum Chaild an der Kulturfabrik. Den 30. Juni huet déi 21 Joer al Sängerin hir éischt EP Look at Me mat fënnef Lidder a fënnef Sprooche verëffentlecht. Nieft der engleschsproocheger éischter Singleauskopplung mam selwechten Numm waren déi aner Lidder op Lëtzebuergesch, Däitsch, Tierkesch, respektiv Franséischrtl.lu: Am Takt: Irem, Dreamcatcher & DJ Cavallino (19. Juni 2023). Och déi Lidder goufe vum Turnup Tun produzéiert. E puer Méint méi spéit koum dunn d'Popnummer I Love You? op Englesch eraus.

2024 huet d'Irem mat Turkish Delight am Mee an der Ballad Taylor Songs am November zwou Singelen op Däitsch erausbruecht. Donieft souz si am Januar vun deem Joer an der Jury, déi d'Lidder vum Eurovision Song Contest 2024 fir Lëtzebuerg bewäert huet.EurovisionNemo aus der Schweiz gewinnt, Luxemburg holt Platz 13  vum Jessica Oé (12. Mee 2024)eurovision.tv: Malmö 2024 - Jurors (gekuckt den 11. Januar 2025)

Am Joer 2026 huet d'Irem um LSC (Luxembourg Song Contest) mam Lidd Bad Decisions (Hush Hush) matgemaach a koum mat 122 Punkten op déi 3. Plaz

 Discographie 
 EPen 
 2023: Look at Me
 2025: Diamond & Birkins
 Singelen 

 2022: Ëmmer méi
 2022: Gold 
 2022: Fading Rose
 2023: Nach e Schrëtt
 2023: Look at Me
 2023: I Love You?
 2024: Turkish Delight
 2024: Taylor Songs
 2025: Liebeslied
 2025: Shirin
 2025: Mund zu Mund
 2025: Fire
 2025: Vergesslich
 2025: Bad Decisions (Hush Hush)

 Um Spaweck 

Kategorie:Lëtzebuergesch Sänger
Kategorie:Popsänger